section_heading: Životopis
paragraph_text: Lana Del Rey rodila se kao Elizabeth Woolridge Grant u New Yorku 21. lipnja 1985. Otac joj je Robert England Grant, a majka Patricia Ann (Hill). Ima jednu mlađu sestru Caroline Grant i brata Charlieja. Del Rey je odrasla u Lake Placidu i išla u katoličku osnovnu školu i jednu godinu u srednju gdje joj je majka predavala. Počela je pjevati u crkvenom zboru kao dijete gdje je bila kantor. S 15 godina je bila poslana u srednju školu Kent od strane svojih roditelja da se smiri od alkoholizma. Kad je maturirala Del Rey je bila primljena na Geneseo fakultet, ali ga je odbila i pošla je živjeti sa svojom tetkom i stricem na Long Island gdje je radila kao konobarica. Tijekom tog perioda njen ujak ju je naučio svirati gitaru. Nakon toga je nastupala u lokalnim noćnim klubovima pod imenima "Sparkle Jump Rope Queen" i "Lizzy Grant and the Phenomena". Sljedeću jesen se upisala na Fordham sveučilište gdje je završila filozofiju. Živjela je u Belmontu u Bronxu, a tijekom fakulteta se preselila u New Jersey i volontirala je za beskućnike te ovisnike o drogi i alkoholu. Poslije fakulteta se preselila u Brooklyn gdje je živjela još četiri godine.